C 188/38
EL
Επίσημη Εφημερίδα της Ευρωπαϊκής Ένωσης
30.5.2023
15.
εφιστά την προσοχή στο γεγονός ότι το 2019, δηλαδή προ πανδημίας, καταγράφηκαν περισσότερες από ένα εκατομμύριο διανυκτερεύσεις επισκεπτών σε 42 πόλεις της ΕΕ, με το Παρίσι, τη Βαρκελώνη, τη Λισαβόνα και τη Ρώμη να υπερβαίνουν εκάστη τα 10 εκατομμύρια διανυκτερεύσεις· ο αστικός τουρισμός εν γένει και ο τουρισμός σε πόλεις καλλιτεχνικού ενδιαφέροντος είναι αυτός που επλήγη περισσότερο από τη νόσο COVID-19 μεταξύ του 2020 και του 2021, μαζί με τουριστικούς προορισμούς που προτιμώνται για τον ήλιο και τις παραλίες τους· 16.
θεωρεί θετικό ότι το ενδιαφέρον των ταξιδιωτών μετατοπίστηκε προς μικρότερες πόλεις και αγροτικές κοινότητες και επιδοκιμάζει το γεγονός ότι οι επισκέπτες επιλέγουν όλο και περισσότερο να απομακρυνθούν από τις «παραδοσιακές» τουριστικές διαδρομές· εν προκειμένω, υποστηρίζει σθεναρά τον στόχο της στρατηγικής της ΕΕ για έξυπνη κινητικότητα (3) περί διπλασιασμού της σιδηροδρομικής κυκλοφορίας υψηλής ταχύτητας σε ολόκληρη την Ευρώπη· είναι δε πεπεισμένη ότι τα σύγχρονα και βιώσιμα ταξιδιωτικά πρότυπα θα ενισχύσουν περαιτέρω τον αγροτικό τουρισμό· 17.
υπογραμμίζει ότι, αν και η ΕΕ παρουσιάζεται ως ο υπ’ αριθμόν ένα τουριστικός προορισμός στον κόσμο, η ανάκαμψη του τουρισμού στην ΕΕ κατά τη διάρκεια των δύο τελευταίων ετών πραγματοποιήθηκε κυρίως χάρη στον εγχώριο και τον ενδοευρωπαϊκό τουρισμό· για την περαιτέρω στήριξη των Ευρωπαίων πολιτών που μετακινούνται εντός της ΕΕ, η ΕτΠ ζητεί να καταβληθούν νέες προσπάθειες για την αποκατάσταση των υφιστάμενων διασυνοριακών σιδηροδρομικών διελεύσεων (οι 149 από τις 265 συνδέσεις βρίσκονται εκτός λειτουργίας (4)) με στόχο την προώθηση των μεταφορών μηδενικών εκπομπών ρύπων, την αναζωογόνηση του σιδηροδρομικού δικτύου της ΕΕ και την προσαρμογή του στις προκλήσεις του 21ου αιώνα, με την αξιοποίηση στο έπακρο των πλέον προηγμένων τεχνολογιών σιδηροδρομικών μεταφορών.
Ο αντίκτυπος στον τομέα της στέγασης 18. αναγνωρίζει ότι κυρίως οι δήμοι των μεγάλων ευρωπαϊκών πόλεων βρίσκονται αντιμέτωποι με αυξανόμενη ζήτηση οικονομικά προσιτών ακινήτων για τη στέγαση των πολιτών που επιθυμούν να σπουδάσουν, να εργαστούν και να ζήσουν σε αυτές τις πόλεις.
Η εξασφάλιση οικονομικά προσιτών ακινήτων αποτελεί ζήτημα δημοσίου συμφέροντος το οποίο εναπόκειται στις τοπικές αρχές να διαχειριστούν μέσω της εξεύρεσης των καλύτερων δυνατών λύσεων για την αποφυγή αντιπαραθέσεων με εκείνους που ενδιαφέρονται να ενοικιάσουν σε τουρίστες· 19. τονίζει ότι οι βραχυχρόνιες μισθώσεις συνδυάζουν δύο ξεχωριστές αγορές: τη στεγαστική και την τουριστική· συνεπώς, τα οικονομικά ή τα φορολογικά κίνητρα για την ανακαίνιση των κτιρίων μπορούν να διευκολύνουν τη μετατροπή των ακινήτων από κατοικίες σε τουριστικά καταλύματα, με δυνατότητα εμπορικής εκμετάλλευσής τους εις βάρος των κατοίκων, των σπουδαστών και των εργαζομένων· 20. εναπόκειται στην κάθε αρμόδια αρχή να αποφασίζει εάν η βραχυχρόνια μίσθωση ακινήτων θα πρέπει να πραγματοποιείται σε κτίρια κοινωνικών κατοικιών· 21.
επισημαίνει ότι σε τομείς όπου υπάρχει αυξημένη δραστηριότητα των διαδικτυακών πλατφορμών, ο αντίκτυπος στην αγορά ακινήτων είναι αξιοσημείωτος (5)· αυτό επιφέρει αύξηση των ενοικίων και των τιμών των ακινήτων, με επακόλουθο τη μείωση της διαθεσιμότητας του κτιριακού αποθέματος για τον τοπικό πληθυσμό.
22. τονίζει ότι, παράλληλα με την παροχή ευκαιριών στις πλατφόρμες, ο σεβασμός των στόχων δημόσιας πολιτικής —όπως η διαθέσιμη και οικονομικά προσιτή στέγαση και η προστασία των αστικών κέντρων— είναι καίριας σημασίας, ιδίως σε περίπτωση επιδείνωσης των οικονομικών συνθηκών στην Ευρώπη.
Οι υπηρεσίες βραχυχρόνιας μίσθωσης ακινήτων μέσω πλατφορμών και ο αντίκτυπός τους δεν πρέπει να υπονομεύουν το υψηλό επίπεδο αποδοχής του τουρισμού στις περιφέρειες και τις πόλεις της Ευρώπης ούτε και να υποβαθμίζουν τη βιωσιμότητα των συνοικιών· Κοινοχρησία δεδομένων 23.
υποστηρίζει κατά συνέπεια ότι, σύμφωνα με τους κανόνες προστασίας των δεδομένων, είναι δεσμευτική η συμμόρφωση με τους κανόνες κοινοποίησης πληροφοριών που ισχύουν για τις πλατφόρμες στην αγορά των βραχυχρόνιων μισθώσεων ακινήτων, καθότι η δυνατότητα πρόσβασης των αρχών στις εν λόγω πληροφορίες είναι ουσιώδης για να διασφαλίζεται η διαθεσιμότητα οικονομικά προσιτών ακινήτων· 24. εκφράζει την ανησυχία της για τη δυσκολία των πλατφορμών να κοινοποιούν πληροφορίες ζωτικής σημασίας στις δημόσιες αρχές, παρότι υπάρχουν ενδείξεις μεγαλύτερης προθυμίας εκ μέρους τους για την παροχή βοήθειας στις τοπικές και τις περιφερειακές αρχές ώστε να λαμβάνουν τεκμηριωμένες αποφάσεις πολιτικής και να απλοποιούν την εφαρμογή και την κατανόηση των τοπικών κανόνων·
(3) (4) (5)
https://transport.ec.europa.eu/transport-themes/mobility-strategy_el https://ec.europa.eu/regional_policy/en/information/publications/reports/2018/comprehensive-analysis-of-the-existing-crossborder-rail-transport-connections-and-missing-links-on-the-internal-eu-borders https://www.sciencedirect.com/science/article/pii/S0094119020300498